paragraph_text: Mladi mjesec ili Sumrak saga: Mladi mjesec (eng. New moon) je romantično-fantastični film koji je u kina stigao 20. studenog 2009. Film je baziran na istoimenoj knjizi poznate američke autorice Stephenie Meyer te predstavlja nastavak filma Sumrak iz 2008., baziranog na prvoj knjizi. Redatelj je Chris Weitz, a glumačku postavu čine Kristen Stewart, Robert Pattison, Taylor Lautner i Ashley Greene. Melissa Rosenberg je i dalje scenaristica. Ona je, tijekom prvih tjedana Sumraka u kinima, predala skicu scenarija za Mladi mjesec. Summit Entertainment je u studenom 2008. dao dozvolu za nastavak, zbog uspjeha Sumraka.